**Pályázati kiírás**

**Civil szervezetek 2022. évi támogatására**

Kozármisleny Város Önkormányzata Képviselő-testülete nyilvános pályázatot hirdet a Kozármislenyben székhellyel, telephellyel rendelkező civil szervezetek számára.

1. **Támogatási cél:**

Pályázat alapján a civil szervezetek részére támogatás nyújtható:

* A szervezet működéséhez, alapfeladatai és közhasznú feladatai ellátásának elősegítéséhez.
* A szervezet által szervezett rendezvények, programok megvalósításához.
* Hazai és nemzetközi kapcsolataik ápolásával, működtetésével kapcsolatos kiadások fedezéséhez.
1. **Pályázhatnak:**

Azok a civil szervezetek, melyek Kozármisleny város területén bejegyzett telephellyel vagy székhellyel rendelkeznek, és tevékenységüket kizárólag, vagy elsősorban Kozármisleny város polgárainak érdekében végzik, az egyesülési jogról, a közhasznú jogállásáról, valamint a civil szervezetek működéséről és támogatásáról szóló 2011. évi CLXXV. törvény (továbbiakban: Ectv.) alapján.

*Egyéb jogosultsági feltételek: az a szervezet pályázhat, aki*

 *• a múlt évi támogatásról a támogatási szerződésben rögzített feltételeknek megfelelően és határidőre elszámolt;*

 *• nincsen az önkormányzat felé meg nem fizetett, lejárt tartozása, sem lejárt hatályú vagy lejárt esedékességű köztartozása.*

1. **A pályázat benyújtásának módja:**

 **A pályázatot zárt borítékban** **a pályázati felhívásban megjelölt pályázati adatlapon, a kötelező mellékletekkel együtt kell benyújtani 1 példányban** Kozármisleny Város Önkormányzata Képviselő-testületéhez címezve személyesen, vagy ajánlott postai küldeményként.

A kiíró **lehetőséget biztosít a pályázat elektronikus úton való** benyújtására a jegyzo@kozarmisleny.hu e-mailcímre.

A pályázattal kapcsolatban további felvilágosítás dr. Kreka Alexandra aljegyzőtől kérhető a 72/570-939 telefonszámon, vagy az info@kozarmisleny.hu emailcímen.

A pályázati adatlap beszerezhető a Kozármislenyi Közös Önkormányzati Hivatalban, valamint letölthető a [www.kozarmisleny.hu](http://www.kozarmisleny.hu) internetes honlapról.

*A határidőn túl érkezett pályázatok értékelés nélkül elutasításra kerülnek! Hiánypótlási lehetőséget az önkormányzat nem biztosít!*

1. **Kötelező mellékletek:**
2. A szervezet létesítő okiratának egyszerű másolata;
3. Jogi személyiséggel nem rendelkező szervezet esetén a képviselő nyilatkozata;

c) Beszámoló az Önkormányzattól kapott előző évi támogatás felhasználásáról, amennyiben az még nem történt meg.

1. Köztartozás nem létéről szóló állami és önkormányzati adóhatósági igazolás;
2. Szakmai program és pénzügyi terv a megvalósítandó programra vonatkozóan;
3. Szervezet működésének, rendezvényeinek, taglétszámának bemutatása;
4. A pályázathoz szükséges önerő biztosítása esetén az önerő igazolása.

**A pályázat benyújtásának határideje:**

**2022. március 16.**

**(A pályázati kiírást (2022. február 14.) követő 30. nap)**

1. **A pályázat elbírálása:**

A Képviselő-testület Szociális, Oktatási- és Kulturális Bizottsága bontja és véleményezi a pályázatokat Kozármisleny Város Önkormányzata Képviselő-testületének a civil szervezetek támogatási rendjéről szóló 30/2012. (XI.26.) Önkormányzati rendelete alapján, majd a támogatások odaítéléséről a Képviselő-testület dönt a pályázat benyújtási határidejét követő ülésén.

A pályázat elbírálásának szempontjai:

a) a szervezet a város rendezvényein milyen formában vesz részt

b) a valóságos működés alátámasztása,

c) a civil szervezet taglétszáma,

d) a civil szervezet által nyújtott szolgáltatás igénybe vevőinek száma,

e) a rendezvények száma, programja, résztvevők száma,

f) programszervezés esetén rendelkezik-e önerővel a szervezet,

g) a támogatási cél az adott költségvetési évben valósul meg,

h) a költségterv megalapozottsága.

1. **A pályázati támogatás igénybevétele:**

Amennyiben a pályázó támogatásban részesül, a döntéssel egyidejűleg tájékoztatást kap a támogatási szerződés megkötésének tervezett időpontjáról.

*A támogatási összeg a 2022. január 1. és 2022. december 31. között keletkezett és kiegyenlített számlák, fizetési kötelezettségek elszámolásához használható fel.*

1. **A pályázati támogatás felhasználásának, elszámolásának rendje:**

A támogatás kifizetésére, elszámolására a támogatási szerződésben meghatározottak és Kozármisleny Város Önkormányzatának a civil szervezetek támogatási rendjéről szóló 30/2012. (XI.26.) rendeletében foglaltak az irányadók.

A támogatott szervezet a támogatás felhasználásáról elszámolást köteles adni a támogatási szerződésben megjelölt módon és határidőig.

Az államháztartásról szóló 2011. évi CXCV. törvény 53. §-a alapjána kedvezményezettet beszámolási kötelezettség terheli a költségvetési támogatás rendeltetésszerű felhasználásáról.

[Az államháztartásról szóló törvény](https://www.optijus.hu/optijus/lawtext/A1100195.TV/tvalid/2020.3.1./tsid/) végrehajtásáról szóló 368/2011. (XII.31.) Korm. rendelet 96. §-a alapján **a támogató jogosult a támogatás visszavonásáról rendelkezni, ha a kedvezményezett (támogatott) a támogató írásbeli felszólítása ellenére sem teljesíti vagy nem megfelelően teljesíti a beszámolási kötelezettségét.**

Tájékoztatom továbbá, hogy Kozármisleny Város Önkormányzat képviselő-testületének az önkormányzat és intézményei 2022. évi költségvetéséről szóló 3/2022. (II.8.) önkormányzati rendeletének 25. § (4) bekezdése alapján „amennyiben a támogatott az előírt számadási kötelezettségének határidőben nem tesz eleget, ezt követően, a következő 3 évben az önkormányzat támogatásában nem részesülhet. A támogatások nem rendeltetésszerű felhasználása esetén a felhasználót visszafizetési kötelezettség terheli.”

Kozármisleny, 2022. február 14.

**Pályázati adatlap**

Kozármisleny Város területén működő társadalmi szervezetek 2022. évi támogatásához

**PÁLYÁZÓ SZERVEZET ADATAI**

|  |  |
| --- | --- |
| Pályázó szervezet neve: |  |
| Pályázó szervezet címe: |  |
| Pályázó szervezet alapításának éve: |  |
| Pályázó szervezet taglétszáma: |  |
| Szervezet jogállása (közhasznú – nem közhasznú): |  |
| Szervezet jogi formája (egyesület, alapítvány): |  |
| Adószáma: |  |
| Regisztrációs száma vagy bírósági bejegyző végzés száma: |  |
| Pályázó szervezet képviselőjének neve: |  |
| Pályázó szervezet képviselőjének címe: |  |
| Pályázó szervezet képviselőjének elektronikus elérhetősége: |  |
| Pályázó szervezet képviselőjének telefonos elérhetősége: |  |
| Pályázó szervezet értesítési/levelezési címe: |  |
| A szervezet célja, tevékenységének rövid megjelölése, bemutatása (alapdokumentumban megfogalmazottak alapján: |  |

**IGÉNYELT TÁMOGATÁS**

|  |  |
| --- | --- |
| Pályázó szervezet által 2021. évben elnyert támogatás összege (Ft.) |  |
| Pályázó szervezet által 2022. évre igényelt támogatás összege (Ft.) |  |

Alulírott ……………………………… a …………………………………… képviselője nyilatkozom, hogy az adatlap – Kozármislenyi Önkormányzat internetes portálján történő – közzétételéhez hozzájárulok, az adatokban történő változásokat, a változást követő 15 napon belül írásban bejelentem az Önkormányzat felé.

Kijelentem, hogy a pályázati feltételeket elfogadom és a fenti adatok a valóságnak megfelelnek. A „Pályázati Adatlap” kitöltésén túlmenően az általam képviselt társadalmi szervezetre vonatkozó kötelező pályázati mellékleteket is csatolom.

Dátum:

 ……………………………………………

 képviselő aláírása

**Költségvetés indoklása**

|  |  |  |  |
| --- | --- | --- | --- |
|  | **Megnevezés (elszámolni kívánt költségek típusa)** | **Igényelt támogatás** | **Időszak** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
|  | **Igényelt támogatás összesen:** |  |  |

……………………………………………………………………………………………………………………………………………………………………………………………………

……………………………………………………………………………………………………………………………………………………………………………………………………

……………………………………………………………………………………………………………………………………………………………………………………………………

……………………………………………………………………………………………………………………………………………………………………………………………………

Kozármisleny, ………………………………………..

 ……………………………………………

szervezet képviselője